Ministru kabineta rīkojuma projekta **„Par Brocēnu novada pašvaldības nekustamā īpašuma Tauvene Dekšēkuļi Mazblīdene”**  **pārņemšanu valsts īpašumā”** sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Publiskas personas mantas atsavināšanas likuma 42.panta otrā daļa un 43.pants un Meža likuma 4.panta otrā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Ministru kabineta rīkojuma projekts „Par Brocēnu novada pašvaldības nekustamā īpašuma pārņemšanu valsts īpašumā” (turpmāk – rīkojuma projekts) sagatavots, ievērojot likuma „Par pašvaldībām” 21.panta pirmās daļas 17.punktu, Publiskas personas mantas atsavināšanas likuma 42.panta otro daļu un Brocēnu novada domes 2014. gada 19.februārī pieņemto lēmumu (Nr.11, sēdes protokola izraksts Nr.4) „Par pašvaldības nekustamā īpašuma atsavināšanu”. Ar rīkojuma projektu paredzēts bez atlīdzības pārņemt valsts īpašumā Zemkopības ministrijas valdījumā nekustamo īpašumu „Tauvene Dekšēkuļi Mazblīdene” (nekustamā īpašuma kadastra Nr.8444 002 0368) – zemes vienību (zemes vienības kadastra apzīmējums 8444 002 0368) 7,66 ha platībā Blīdenes pagastā, Brocēnu novadā un uz tās esošo infrastruktūras objektu – ceļu (būves kadastra apzīmējums 8444 002 0368 001.  Minētais nekustamais īpašums reģistrēts Saldus rajona tiesas Zemesgrāmatu nodaļas Blīdenes pagasta zemesgrāmatas nodalījumā Nr.100000529200. Pašvaldības ceļš „Tauvene Dekšēkuļi Mazblīdene” funkcionāli tiek izmantots kā meža infrastruktūras objekts valsts akciju sabiedrības „Latvijas valsts meži” (turpmāk – VAS „LVM”) mežsaimnieciskajos darbos iesaistītā transporta pārvietošanai, tāpēc ceļš uzturams atbilstošā stāvoklī ar piemērotu ceļa noturību un kvalitāti, bet pašvaldība finansējuma trūkuma dēļ to nevar nodrošināt.  Minētais nekustamais īpašums ir ierakstīts zemesgrāmatā uz Brocēnu novada pašvaldības vārda. Ministru kabineta rīkojuma projektam ir pievienoti nekustamā īpašuma īpašuma tiesības apliecinošie dokumenti un Brocēnu novada domes 2014.gada 19.februāra lēmums (Nr.11, sēdes protokola izraksts Nr.4), kas apliecina, ka rīkojuma projekta 1.punktā minētais nekustamais īpašums nav nepieciešams Brocēnu novada pašvaldībai.  Brocēnu novada pašvaldība minēto nekustamo īpašumu nodod valstij valsts pārvaldes funkciju veikšanai – Meža likumā noteiktās valstij piekrītošās un piederošās meža zemes apsaimniekošanas un aizsardzības nodrošināšanai. Saskaņā ar Meža likuma 4.panta otro daļu valstij piekrītošās un valsts īpašumā esošās uz valsts vārda Zemkopības ministrijas personā zemesgrāmatā ierakstītās meža zemes apsaimniekošanu un aizsardzību veic VAS „LVM”, kas nodibināta valsts meža īpašuma pārvaldīšanai un apsaimniekošanai. Ievērojot minēto, nekustamais īpašums normatīvajos aktos noteiktajā kārtībā ierakstāms zemesgrāmatā uz valsts vārda Zemkopības ministrijas personā. Izdevumus, kas saistīti ar nekustamā īpašuma nodošanu Latvijas valstij, tostarp ar pārreģistrāciju zemesgrāmatā uz valsts vārda Zemkopības ministrijas personā, segs VAS „LVM”. |
| 3. | Projekta izstrādē iesaistītās institūcijas | Zemkopības ministrija, AS „Latvijas valsts meži” un Brocēnu novada pašvaldība |
| 4. | Cita informācija | Nav. |

*II, III ,IV, V, VI un VII sadaļa – projekts šo jomu neskar.*

Zemkopības ministrs J.Dūklavs

2014.06.30. 14:19

413

R.Punka

67027377, Rita.Punka@zm.gov.lv